Raġel ta' 54 sena li joqgħod Tal-Pietà sofra ġrieħi serji wara li nstab mixħut mal-art. Huwa nstab dalgħodu, għall-ħabta tas-6:30am, fi Triq Hookham Frere, Tal-Pietà wara li kien hemm rapport ta' persuna mixħuta fl-art. Il-Pulizija tad-Distrett marru mill-ewwel fuq il-post u quddiem daħla ta' garaxxijiet instab raġel, b'xi ġrieħi. Għaldaqstant, fuq il-post issejaħ tim mediku u ambulanza ħadet lill-vittma l-Isptar Mater Dei fejn ġie ċċertifikat li qiegħed isofri minn ġrieħi ta' natura serja. Bil-każ ġiet infurmata l-Maġistrat tal-Għassa Dr Astrid May Grima, li ordnat li ssir inkjesta u ħatret diversi esperti sabiex jassistuha. Il-Pulizija għadha għaddejja bl-istħarriġ sabiex tiġi stabbilità d-dinamika tal-każ. Ritrat t: TVM